钦定古今图书集成/明伦汇编/氏族典/第606卷 > 《郑樵通志》 > 慕容熙
## 钦定古今图书集成/明伦汇编/氏族典/第606卷 > 《郑樵通志》 > 慕容熙

按《晋书慕容熙载记》，“熙字道文，垂之少子也。初封河
间王。盛初即位，降爵为公，从征高句骊、契丹，皆勇冠
诸将。及盛死，其太后丁氏以国多难，宜立长君，群望
皆在平原公元。而丁氏意在于熙，遂废太子定，迎熙
僭即尊位。元以嫌疑赐死。元字道光，宝之第四子也。
赦殊死已下，改元曰光始，尽杀宝诸子。熙被发徒跣”，
从苻氏丧，毁北门出。卫中将军冯跋、左卫将军张兴
以熙政之虐也，与跋从兄《万泥》等闭门距守。熙败，入
龙腾苑，云得而弑之，及其诸子。时年二十三，在位六
年。云葬之于苻氏墓，伪谥“昭文皇帝。”